**NOTA INFORMATIVĂ**

*la proiectul hotărîrii Guvernului*

*privind modificarea anexei la Hotărîrea Guvernului nr. 78 din 15 februarie 2017*

În ședința Guvernului din 15 februarie 2017, a fost aprobată Hotărîrea nr. 78 cu privire la alocarea mijloacelor financiare, elaborată întru executarea deciziei Comisiei pentru Situații Excepționale a Republicii Moldova din 16 decembrie 2016 (Procesul verbal nr. 31-12-13-360).

În cadrul ședinței din 16 decembrie 2016, Comisia pentru Situații Excepționale a Republicii Moldova a acceptat alocarea mijloacelor financiare pentru lichidarea consecințelor situațiilor excepționale, iar prin Hotărîrea Guvernului nr. 78 din 15 februarie 2017, acestea au fost alocate după cum urmează:

|  |  |  |  |
| --- | --- | --- | --- |
| **Nr. crt.** | **Autorităţile publice** | **Destinaţia alocaţiilor** | **Suma, mii lei** |
| 1. | Ministerul Afacerilor Interne (Serviciul Protecţiei Civile şi Situaţiilor Excepţionale) | Recuperarea cheltuielilor suportate la lichidarea consecinţelor situaţiilor excepţionale în raioanele din sudul Republicii Moldova, cauzate de ninsorile şi viscolul puternic din perioada 17-20 ianuarie 2016 şi de ploile torenţiale, însoţite de vînt puternic şi grindină, din perioada 18-19 iunie 2016 | 615,6 |
| 2. | Ministerul Transporturilor şi Infrastructurii Drumurilor | Recuperarea cheltuielilor suportate la lucrările de deblocare a drumurilor locale pentru intervenţiile de urgenţă din perioada 17-19 ianuarie 2016 | 77,7 |
| 3. | Agenţia Rezerve Materiale | Costul bunurilor materiale eliberate din rezervele materiale de stat pentru lichidarea consecinţelor ploilor abundente cu grindină şi vijelie din iunie 2016 | 9070,4 |
| 4. | Consiliul raional Edineţ | Proiectarea şi reconstrucţia podului de acces spre intravilanul satului Trinca, deteriorat în urma ploilor abundente din vara anului 2014 | 3905,0 |
| 5. | Consiliul raional Floreşti | Lichidarea consecinţelor situaţiei excepţionale cauzate de ploile torenţiale, însoţite de vînt puternic, din perioada 31 mai - 1 iunie 2016 | 224,9 |
| 6. | Consiliul raional Leova | Restabilirea drumului local şi a podului din satul Cociulia Nouă, comuna Băiuş, afectate de ploile torenţiale din perioada 31 mai - 3 iunie 2016 | 530,4 |
| 7. | Consiliul raional Soroca | Procurarea locuinţei pentru familia cet. Pînzari Natalia, satul Schineni, a cărei casă a fost deteriorată în urma incendiului din 18 ianuarie 2016 | 40,0 |
| 8. | Consiliul raional Ungheni | Reparaţia acoperişului grădiniţei-creşă „Andrieş” din satul Rădenii Vechi, care a fost deteriorat de vîntul puternic din 12 octombrie 2016 | 42,8 |
| **TOTAL:** |  | **14506,8** |

După publicarea Hotărîrii în Monitorul Oficial al Republicii Moldova, Ministerul Finanțelor a fost sesizat despre imposibilitatea efectuării transferurilor mijloacelor financiare către consiliile raionale, întrucît contractele de antrepriză au fost încheiate de către primăriile consiliilor menționate în anexă.

Astfel, în conformitate cu prevederile Legii nr. 435 din 28 decembrie 2006 privind descentralizarea administrativă, notăm că unul dintre principiile descentralizării administrative are la bază principiul autonomiei locale, care presupune garantarea dreptului şi capacităţii efective a autorităţilor publice locale de a reglementa şi gestiona, conform legii, sub propria lor responsabilitate şi în interesul populaţiei locale, o parte importantă din treburile publice, fapt pentru care alocarea mijloacelor financiare către consiliile raionale face imposibilă implementarea Hotărîrii Guvernului nr. 78 din 15 februarie 2017 ,,Cu privire la alocarea mijloacelor financiare”.

Urmare celor expuse și la solicitarea Ministerului Finanțelor, a fost elaborat proiectul hotărîrii Guvernului cu privire la amendarea anexei Hotărîrii Guvernului nr. 78 din 15 februarie 2017, în partea ce ține de compartimentul ,,Autoritățile publice”.

Respectiv, punctele 4 – 8, compartimentul ,,Autoritățile publice” din anexă se modifică și vor avea următorul cuprins:

,,

|  |  |
| --- | --- |
| 4. | Primăria satului Trinca, raionul Edineț |
| 5. | Primăria comunei Japca, raionul Florești |
| 6. | Primăria comunei Băiuş, raionul Leova |
| 7. | Primăria comunei Schineni, raionul Soroca |
| 8. | Primăria satului Rădenii Vechi, raionul Ungheni |

,,

Totodată, proiectul actului normativ propune amendarea punctului 7 al compartimentului ,,Destinația alocațiilor”, după cum urmează: ,,Acordarea ajutorului financiar pentru procurarea locuinței familiei cet. Pînzari Natalia, satul Schineni, a cărei casă a fost deteriorată în urma incendiului din 18 ianuarie 2016”. În acest sens, menționăm că amendarea prenotată are ca bază demersul Consiliului raional Soroca nr. i02/1-20/203 din 13 martie 2017.

Suplimentar, amendamentele de ordin tehnic propuse la Hotărîrea Guvernului nr. 78 din 15 februarie 2017, au drept scop implementarea acesteia, prin efectuarea transferurilor mijloacelor financiare alocate către autoritățile publice locale și nicidecum către consiliile raionale.

 **Viceministru Oleg BABIN**